Odense Adresse-Contoirs Efterretninger, 1830-07-15
Statistik. Hr. Borgemester, Kancellieraad Neckelmanns Skrift og Randers Kjøbstads nærværende Forfatning indeholder, blandt flere, følgende interessante Oplysninger: Byen, som er beliggende paa den venstre Side af Gudenaa, indbefatter for Øieblikket 763 Gaarde og Huse, meest paa 2 Etager, med en Folkemængde af 6320 Sjæle, Til de anseeligste Bygninger hører den i Aaret 1804 fo 36,155 Rd. opførte Arsenalbygning. Endskjøndt Byen for en stor Deel ligger paa en Sump, spores dog deraf ingen skadelig Jndflydelse paa Helbredet; Mange opnaae er høi Alder, og efter de sidste 7 Aars Middeltal er kun 1 død af 46, til hvilket heldige Forhold rimeligviis ogsaa Jndvaanernes ordentlige Levemaade, nærende Kost, Frihed for Næringssorger, og det frie Luftstrøg bidrage, Vandet er saa salpeterholdigt, at det antages at give Brænde. viin een Grad forøget Styrke. Handelen drives af 8 Kjøbmænd; den vilde drives med mere Liv, dersom de fornødne Kapitaler ikke savnedes, og som en Følge af samme Mangel er ogsaa Handelen paa Vestindien, Jsland og Færøerne ophørt. Produkthandelen har dog siden Handelshuset Rees Establering faaet et forandret og forbedret Sving. Til Sammenligning anføres, at i Aaret 1802 udgjorde Toldindtægterne 13,307 Rd., men i Aaret 1829 63,753 Rbd. r. S. og 4674 Rbd. Sedler. Af de øvrige Næringsklasser udgjøre Skomagerne det største Antal, nemlig 75. Guldsmedennes, Reebslagernes og Slagternes Antal er betydeligen tiltaget. Af sjeldnere Haandværkere gives der een Klokkestøber, een Kandestøber, 5 Naalemagere og een Strømpevæver. Dreiernes Arbeide udmærker sig Handskemageriet er gaaet aldeles tilbage, saa at Handskemagernes Antal er aftaget fra 28 til 3. Den fortrinlig Lugt, som var Randers Handsker egen, skal ene have havt sin Grund i den reenlige Behandling af Skindene, og hver ken være foraarsaget af Kalmusroden, som voxer i Aaen hvori Skindene skylledes, eller af visse blandt Laugsmesterne hemmelige Midler. Derimod forarbeides nu franske Handsker, omtrent 600 Dusin aarligen, og et fransk Allungarverie (megisserie) er anlagt. Som en betydelig Hindring for dette angives det, at de fleste Skind blive beskadigede ved Uldklipningen. Det fede Randers Øl gav Lyst til megen Snak, siger Holberg; men det gamle Randers Buurøl viste en langt sørgeligere Virkning, og maa have beruset i en frygtelig Grad, hvorpaa Byens gamle Ting bøger, der existere fra 1573, indeholde Beviser. J Ting bogen fra 1587 findes 6 Drabssager behandlede foruden en Mængde Voldssager, alle hidrørende fra Øllet. Ølbryggeriet er nu ubetydeligt. Blandt Fabrikker mærkes en Cichoriefabrik, som i de sidste 3 Aar har tilvirket 225,000 Pd. Cichorie, en Kartefabrik, som allene i 1829 tilvirkede 1120 Dusin Karter og beskjæftiger 1 Mester, 3 Karle og omtrent 90 Børn, og en Bomuldstøifabrik, som nylig er anlagt. Tobaksfabrikationen drives i 5 Fabrikker, som ifjor tilvirkede 120,000 Pd. Fiskeriet af Aborrer, Gjeder, Helt, Aal, Lax og Ørter er betydeligt, dog slaaer Laxesiskeriet i Almindelighed feil i strænge Vintere. Skibsrhedderiet er aftaget, saa at naar endog Handelshuset Rees Skibe, hvilke egentligen have hjemme i Aarhuus, regnes hertil, da ere de til Byen hørende Fartøiers Drægtighed i Alt 378 Kommercelæster, istedetfor i Aaret 1800: 815 Kommercelæster. Et Skibsbyggerie ventes snart at blive etableret. Udlodning af Kommunens Jorder antages ikke for at være gavnlig. Huusleilighed er vanskelig at faae og temmelig dyr. Havnekassens Tilstand er saa god, at dens Tilgodehavende ikke allene overstiger Gjelden, men desuden haves en reen Beholdning af henved 6000 Rd. Med Hensyn til Byens Oekonomie haves ligeledes et betydeligt Overskud, i Kassen. J Choret af St. Mortens Kirke er et Epitaphium over afdøde Provst Estrup, som er udgaaet fra Thorvaldsens Atelier. Ved beleiligt Kjøb har Byen erholdt et saa stort Skolelokale, at hele Almueskolen der kan have Plads og Lærerne Bopæl. Skolestuerne ere anbragte i Gaardens nederste Etage. Hospitalets Kapitaler udgjøre 72, 100 Rbd. r. S. og 43,092 Rbd. Sedler. Fængslerne ere ikke meget sikre, men i henved 19 Aar ere dog af 2000 Arrestantere ingen undveegne. Et Tvangsarbeidshuus savnes meget. - Forfatteren ønsker, at dette Skrift maa blive et Minde om den Dag, da Randers Bye gjæstedes af den bedste Konge, og forsikrer, at der er intet Sted, hvor alle Hjerter slaae varmere for Monarken, og at der vel er faa Byer, som udmærke sig ved mere loiale, anstændige og dristige Borgere.